Innocentius Episcopus seruus seruorum Dei dilecto filio PETRO Cluniacensi Abbati, eiusque fratribus tam præsentibus, quam futuris regulariter substituendis in perpetuum. Ad hoc in Apostolicæ Sedis regimine, disponente Deo, promoti sumus, vt piis votis assensum præbere, auresque nostras inclinare iustis petitionibus debeamus. Quia, sicut iniusta poscentibus nullus est tribuendus effectus, ita legitima  iusta postulantium non est differenda possessio. Eapropter, dilecti in Domino filij, vestris iustis postulationibus gratum impertientes assensum, Manerium de Letdecumba, quemadmodū ab illustri viro STEPHANO Anglorum Rege, cum consuetudinibus  libertatibus illi pertinentibus,  omnibus suis appendiciis, de proprio dominio suo vobis deuotionis intuitu concessum est,  scripto suo firmatum, pro centum videlicet marcis argenti, quas HENRICVS bonæ memoriæ Anglorū Rex prædecessor illius, de thesauro suo annis singulis persoluendis vobis concesserat: auctoritate Apostolica vobis,  per vos Cluniacensi Monasterio cōfirmamus,  præsentis scripti pagina communimus. Si qua igitur in futurum Ecclesiastica, sæcularisue persona huius nostræ confirmationis paginam sciens, contra eam temere venire tentauerit: secundo tertioue commonita, si non satisfactione congrua emendauerit, potestatis, honorisque sui dignitate careat, reamque se diuino iudicio existere de perpetrata iniquitate cognoscat,  a sacratissimo corpore ac sanguine Dei,  Domini nostri Iesu Christi Redemptoris aliena fiat, atque in extremo examine districtæ vltioni subiaceat. Obseruantibus autē sit pax Domini nostri Iesu Christi, quatinus  hic fructum bonæ actionis percipiant,  apud districtum Iudicem præmia æternæ pacis inueniant, Amen, amen, amen. Ego INNOCENTIVS Catholicæ Ecclesiæ Episcopus ff. [Rota bene valete] Ego Conradus Sabinensis Episcopus ff. Ego Albericus Hostiensis Episcopus ff. Ego Martinus Presbyt. Card. tit. S. Stephani ff. Ego Statius Presbyter Cardinalis tit. S. Sauinæ ff. Ego Guido Presbyter Cardinalis tit. S. Grisogoni ff. Ego Goizo Presbyter Card. tit. S. Ceciliæ ff. Ego Hubaldus Presbyter Card. tit. SS. Ioannis  Pauli ff. Ego Rainerius Presbyter Cardinalis tit. S. Priscæ ff. Ego Otto Diaconus Card. S. Georgij ad velum aureum ff. Ego Guido Diaconus Cardin. SS. Cosmæ  Damiani ff. Ego Gerardus Diaconus Cardin. S. Mariæ in Domnica ff. Ego Octauianus Diaconus Card. S. Nicolai in carcere ff. Ego Petrus Diaconus Card. S. Mariæ in Porticu ff. Datum in monte Tiburtino per manum Gerardi S.R.E. Presbyteri Cardin. ac Bibliothecarij XIV. Cal. Iunij, Indict. V. Incarn. Dominicæ anno M. C. XLII. Pontificatus vero domni Innocentij II. Papæ anno XIII.